今日放工要食個快飯，黎到金禧商場，唔知點解，下午5點零鐘，吉野家已經排哂長龍，所以就去左隔離譚仔，雖然都九成滿，但都叫做即刻有位，一坐低，即刻同朋友一齊叫返個過橋米線，勝在乜都有。其實都好快就有得食，叫左個十小辣，叫做吊下味，唔使太清淡，不過就咸左少少，所以都係加左杯凍檸茶，有野飲下又舒暢啲既。米線夠淋，餸菜方面，係豬潤「鞋」左少少同老左少少，啲菜吸收都啲湯味都麻味十足，其他餸菜都ok既，不過不失！！